Koliko košta mentalno zdravlje u Srbiji? - Đan, Aurelija (Peščanik NVO, 2020)
Dok smo čekali još jedan vikend zabrane kretanja, na prvoj sednici Parlamenta od početka krize premijerka Brnabić je istakla da je ponosna na to kako se Srbija bori sa pandemijom, objasnila dokle smo stigli i kako se spremamo na sve što nas čeka. Posebno je citirala predsednika naglasivši da "smo u Srbiji zaustavili život da bi život mogao da pobedi". Kako je rekla, cilj zaustavljanja pandemije će uskoro biti postignut. Da cilj ne bira sredstvo očigledno je kroz uvođenje najstrožih mera u vidu potpune zabrane kretanja za građane starije od 65 godina, dok je ostalima uskraćeno pravo na slobodu kretanja vikendima, kao i radnim danima uveče. Političari i stručnjaci naglašavaju da su restriktivne mere neophodne, da je Kina na taj način suzbila pandemiju i da je to najefikasniji način borbe protiv Covida 19. Međutim, Kina ne prednjači samo u efikasnosti suzbijanja pandemije, nego i po broju anksioznih i depresivnih ljudi kao posledice prisilnog zatvaranja